Zimné olympijské hry 2026

Zimné olympijské hry 2026, oficiálne XXV. zimné olympijské hry (), sa konali v talianskom Miláne a Cortine d'Ampezzo. Slavnostné otvorenie prebehlo 6. februára 2026, ukončenie bolo 22. februára 2026.

V Miláne sa olympiáda konala prvýkrát, bolo to 20 rokov od Zimných olympijských hier 2006 v Turíne a 70 rokov od Zimných olympijských hier 1956 v Cortine d'Ampezzo.

Miláno tak je štvrté talianske mesto, ktoré hostilo olympijské hry. Prvé mesto bolo Cortina d'Ampezzo, ktoré usporiadalo Zimné olympijské hry 1956, druhý bol Rím, ktorý usporiadal Letné olympijské hry 1960 a tretí bol Turín, ktorý usporiadal Zimné olympijské hry 2006.

 Voľba usporiadateľa 
Mestá, ktoré chceli hostiť Zimné olympijské hry 2026, museli do 31. marca 2018 podať kandidatúru. Kandidatúru podalo Miláno a Cortina d'Ampezzo, Štokholm, Calgary, Erzurum, Sapporo, Graz a Sion. Dňa 10. júna 2018 Sion od ponuky upustil, pretože 53,96 % voličov v referende odmietlo prisľúbiť finančnú podporu pre hry. Dňa 6. júla 2018 Graz ponuku stiahol kvôli nedostatku podpory zo strany krajinskej vlády. Dňa 13. septembra 2018 Sapporo oznámilo, že obrátí svoju pozornosť na ponuku usporiadania olympiády v roku 2030 a nebude žiadať o usporiadanie hier v roku 2026. Toto rozhodnutie bolo urobené v dôsledku toho, že posledných dvoje zimných olympijských hier sa konalo v Ázii. Dňa 4. októbra 2018 Erzurum stiahol svoju ponuku hostiť hry z dôvodu nedostatku dopravy, telekomunikácií a letísk. Dňa 13. novembra 2018 sa konalo v Calgary referendum, kde 56 % voličov odmietlo pokračovať v olympijskej ponuke, a preto mestská rada hlasovala 19. novembra pre stiahnutie olympijskej ponuky. Dňa 11. januára 2019 bolo pri predkladaní ponukovej knihy zverejnené, že Štokholm podal spoločnú ponuku s mestom Åre.

Členovia výboru potom 24. júna 2019 na 134. zasadnutí MOV v Lausanne zvolili za usporiadateľa Miláno a Cortinu d'Ampezzo v Taliansku. Hostiteľské mesto malo byť pôvodne vybrané 11. septembra 2019 na 134. zasadnutí MOV v Miláne, avšak pravidlá MOV vyžadovali, aby voľby boli presunuté do iného umiestnenia, keďže Miláno podalo ponuku pre zimnú olympiádu 2026.

+Výsledky hlasovaniaMestoŠtát1. koloMiláno a Cortina d'Ampezzo Taliansko47Štokholm a Åre Švédsko34

 Olympijské športoviská 

 Miláno 
 Stadio Giuseppe Meazza (ceremoniál)
 Mediolanum Forum (krasokorčuľovanie)
 PalaItalia Santa Giulia (ľadový hokej)
 PalaLido (ľadový hokej)

 Valtellina 
 Stelvio slope (alpské lyžovanie)
 Livigno (snowboarding, akrobatické lyžovanie)

 Cortina d'Ampezzo 
 Olimpia delle Tofane slope (alpské lyžovanie)
 Pista Eugenio Monti (boby, sane a skeleton)
 Stadio Olimpico del Ghiaccio (curling)
 Rasen-Antholz (biatlon)

 Val di Fiemme 
 Trampolino Giuseppe Dal Ben (skoky na lyžiach a severská kombinácia)
 Stadio del fondo Fabio Canal, Lago di Tesero (beh na lyžiach a severská kombinácia)
 Baselga di Piné (rýchlokorčuľovanie)

 Verona 
 Verona aréna (ceremoniál)

 Športy 
Na XXV. Zimných olympijských hrách sa súťažilo celkom v 16 športových odvetviach. Novým športom v programe olympijských hier bol skialpinizmus (disciplíny: šprint mužov, šprint žien a zmiešaná štafeta).
+ Športy Alpské lyžovanie Curling Sánkovanie Skoky na lyžiach Biatlon Krasokorčuľovanie Severská kombinácia Skialpinizmus Boby Akrobatické lyžovanie Šortrek Snoubording Beh na lyžiach Ľadový hokej Skeleton Rýchlokorčuľovanie

 Kalendár súťaží 
Nasledujúci kalendár zobrazuje časové rozdelenie športových disciplín na ZOH 2026. Modré podfarbenie pri športe v daný deň znamená, že v disciplíne bude súťažiť, ale neuskutoční sa žiadna finálová disciplína. Žlté podfarbenie značí finálové zápolenie v daný deň. Číslo udáva počet finálových disciplín.

 Slovensko na ZOH 2026 

 Reprezentanti 
Slovensko na ZOH 2026 reprezentovalo 53 športovcov v 11 disciplínach. Zloženie výpravy schválilo valné zhromaždenie Slovenského olympijského a športového výboru dňa 23. januára 2026.
 Šport Muži Ženy Spolu Akrobatické lyžovanie –  1  1 Beh na lyžiach 2  1  3 Biatlon 2  4  6 Boby –  2  2 Krasokorčuľovanie 1  –  1 Ľadový hokej 25  –  25 Sánkovanie 3  2  5 Skialpinizmus 1  2  3 Skoky na lyžiach 1  1  2 Šortrek –  1  1 Zjazdové lyžovanie 1  3  4 Spolu  36  17  53

 Referencie 

 Iné projekty 

 Externé odkazy 
 Oficiálny web 

 Zdroj 


Kategória:Zimné olympijské hry
OH
Kategória:Cortina d'Ampezzo
Kategória:2026 v Taliansku
Kategória:Šport v 2026